Езоп
Камилата, която била видяна за пръв път

Превод от старогръцки: Тодор Сарафов, 1967

chitanka.info

Когато за пръв път видели камила, хората почувствували страх. Смаяни от едрината й, хукнали да бягат. Когато обаче след време разбрали добрия й нрав, осмелили се дори да се доближат до нея. Скоро разбрали, че животното не е раздразнително, та стигнали до такава дързост, че и юзда й сложили, и дали дори на деца да я водят.

Баснята потвърждава, че навикът прави безопасни страшните неща.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.